open-index/open-wikipedia-markdown huggingface dataset:
ויליאם ברי גרוב

**ויליאם ברי גרוב** (באנגלית: **William Barry Grove**; 15 בינואר 1764 – 30 במרץ 1818) היה חבר בית הנבחרים של ארצות הברית מטעם המפלגה הפדרליסטית, ונציג מדינת קרוליינה הצפונית בקונגרס בשנים 1791–1803.

## ביוגרפיה
גרוב נולד בפאייטוויל שבפרובינציית קרוליינה הצפונית ב-15 בינואר 1764. לאחר לימודי משפטים התקבל ללשכת עורכי הדין של המדינה והחל לעסוק בעריכת דין. בשנת 1786 נבחר לראשונה לבית הנבחרים של קרוליינה הצפונית, וכיהן בו שוב בשנים 1788 ו־1789. בשנת 1788 היה ציר בוועידה המדינתית שדנה באשרור חוקת ארצות הברית; הוא הצביע נגד דחיית האשרור, אך המדינה לא אשררה את החוקה באותה עת. גרוב השתתף גם בוועידה המדינתית של שנת 1789, שבה אשררה קרוליינה הצפונית לבסוף את החוקה הפדרלית.

גרוב שימש כנאמן של אוניברסיטת קרוליינה הצפונית בצ'אפל היל וכנשיא סניף פאייטוויל של בנק ארצות הברית. בשנת 1790 נבחר לבית הנבחרים של ארצות הברית לקונגרס השני, ולאחר מכן נבחר מחדש לקונגרסים השלישי עד השביעי מטעם המפלגה הפדרליסטית, וכיהן ברציפות מ־4 במרץ 1791 ועד 3 במרץ 1803. אף שהתמודד לכהונה נוספת בשנת 1802, הפסיד בבחירות לקונגרס השמיני.

למרות השתייכותו למפלגה הפדרליסטית, דעותיו הפוליטיות של גרוב היו קרובות לאלו של הדמוקרטים־רפובליקנים: הוא התנגד לאלכסנדר המילטון ולמדיניותו בנוגע לחוב הציבורי, העדיף את תומאס ג'פרסון, ותמך במהפכה הצרפתית תוך ביקורת על בריטניה.

כפדרליסט דרומי, גרוב טען בעד תפיסת לואיזיאנה, בתקופה שבה (לפני רכישת לואיזיאנה) הממונה הספרדי בניו אורלינס ביטל את זכות האחסון החופשי של סחורות אמריקאיות. לפי ההיסטוריון ג'יי־הי ברוסאר, פדרליסטים סברו כי "על ג'פרסון לנצל את סגירת זכות האחסון כתירוץ לכיבוש השטח לפני שצרפת תיטול עליו שליטה רשמית" מהספרדים. רכישת לואיזיאנה התבצעה בשנת 1803, בניגוד לעמדת רוב הפדרליסטים.

גרוב היה בונה חופשי נלהב. הוא נפטר ב-30 במרץ 1818 בפאייטוויל שבקרוליינה הצפונית, וונקבר בבית העלמין גרוב קריק שבפאייטוויל.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1764
קטגוריה:אמריקאים שנפטרו ב-1818
ישראל ג'ייקובס

**ישראל ג'ייקובס** (באנגלית: **Israel Jacobs**; 9 ביוני 1726 – 10 בדצמבר 1796) היה מחוקק בתקופה הקולוניאלית בפנסילבניה וחבר בית הנבחרים של ארצות הברית מטעם מחוז הקונגרס השלישי של פנסילבניה.

ביוגרפיה
ג'ייקובס נולד ב-9 ביוני 1726 בסמוך לנחל פרקיומן (Perkiomen Creek) בעיירה פרובידנס שבפרובינציית פנסילבניה, ולמד בבתי הספר הציבוריים. בהמשך עסק בחקלאות ובמסחר, וכיהן כחבר באספה המחוקקת הקולוניאלית של פנסילבניה בשנים 1770–1774.

בשנת 1765 היה ג'ייקובס מעורב בהשקעות וספקולציות בקרקעות בנובה סקוטיה, כאשר הצטרף לחברת קרקעות שבראשה עמד ויליאם סמית', הרקטור של קולג' פילדלפיה. באותה שנה הוענקה לחברה העיירה מונקטון. בין חברי החברה נמנו גם אחיו, ג'וזף (נולד ב־1728) ובנג'מין (נולד ב־1731). אחותם, האנה ג'ייקובס, נישאה לאסטרונום האמריקאי הידוע דייוויד ריטנהאוס.

בשנת 1790 נבחר ג'ייקובס לבית הנבחרים של ארצות הברית לקונגרס השני, וכיהן בו מ־4 במרץ 1791 ועד 3 במרץ 1793. לאחר סיום כהונתו שב לעיסוקיו החקלאיים, ונפטר בעיירה פרובידנס ב-10 בדצמבר 1796. ככל הנראה נקבר בבית העלמין של בית התפילה של אגודת הידידים (הקווייקרים) בפרובידנס.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1726
קטגוריה:אמריקאים שנפטרו ב-1796
יעל פוליאביץ'

**יוליה (יעל) פוליאביץ**' (נולדה ב-1982, קירגיזסטן) היא פילנתרופית, יזמית ושותפה לייסוד "קרן יעל" (Yael Foundation), ארגון צדקה התומך בנגישות לחינוך עבור ילדים יהודים ברחבי העולם.

## ביוגרפיה
יוליה (יעל) פוליאביץ' נולדה בשנת 1982 בקירגיזסטן. אמה עמדה עבדה כמורה למוזיקה בבית הספר המיוחד הממלכתי למוזיקה על שם מ. אבדראייב בבישקק.

בין השנים 1999–2004 למדה באקדמיה למנהל ציבורי שתחת נשיא הרפובליקה הקירגיזית על שם ז'. אבדראכמנוב, שם סיימה תואר בכלכלה, פיננסים ואשראי.

בשנת 2012 הכירה יוליה (יעל) פוליאביץ' את אורי פוליאביץ' ועברה מקירגיזסטן לרפובליקה של מולדובה. היא עבדה כאשת מקצוע בתחום הפיננסים עד שנת 2021.

### גיור ומשפחה
בשנת 2020 השלימה יוליה (יעל) תהליך גיור. היא עברה בהצלחה את הבחינה הרבנית באוקראינה תחת פיקוחו של הרב יוסף חנוך ברודבקר מקייב, רב שגיוריו מוכרים על ידי הרבנות הראשית לישראל.

בעקבות גיורה, נישאה תחת חופה לאורי פוליאביץ', יזם ופילנתרופ.

## פילנתרופיה
בשנת 2020, יחד עם בעלה אורי פוליאביץ', הקימה את "קרן יעל" (Yael Foundation), יוזמה פילנתרופית המוקדשת להבטחת גישה שוויונית לחינוך יהודי וכללי באיכות גבוהה לילדים יהודים ברחבי העולם.

הארגון מתמקד במתן גישה לחינוך יהודי וכללי ברמה גבוהה. נכון לשנת 2025, הקרן פועלת ב-45 מדינות ומשרתת כ-19,500 סטודנטים ותלמידים.

קרן יעל משתפת פעולה עם בתי ספר, מחנכים ומנהיגי קהילה במטרה לשפר את הסטנדרטים החינוכיים ואת הנגישות לחינוך. תוכניות הקרן כוללות את "מחנה יעל" (Yael Camp), "פסגת יעל הבינלאומית", "האקדמיה היהודית למצוינות" ו"פרס יעל למצוינות". הקרן תומכת גם בחדשנות בחינוך יהודי באמצעות שיטות הוראה מודרניות וטכנולוגיה.

פוליאביץ' הדגישה לאורך פעילותה את החשיבות של שילוב חינוך לזהות יהודית יחד עם רמה אקדמית גבוהה.

## קישורים חיצוניים
* אתר האינטרנט הרשמי של קרן יעל (באנגלית)
* פרופיל של יעל ואורי פוליאביץ', באתר הג'רוזלם פוסט (באנגלית)

## הערות שוליים

קטגוריה:נדבנים יהודים
קטגוריה:יזמים יהודים
קטגוריה:גרים
קטגוריה:ישראליות שנולדו ב-1982
אהוד גוטל

**אהוד גוטל** הוא פרופסור מן המניין בפקולטה למשפטים, האוניברסיטה העברית בירושלים, שם הוא מחזיק בקתדרה למשפטים ע״ש בורה לסקין. מומחה לדיני נזיקין ולניתוח הכלכלי של המשפט.

## ביוגרפיה
ב-1997 סיים לימודי תואר ראשון במשפטים באוניברסיטה העברית בירושלים וב-1998 התמחה בבית המשפט העליון אצל השופט מישאל חשין. ב-1999 השלים תואר שני בבית הספר למשפטים באוניברסיטת ייל, וב-2002 קיבל תואר דוקטור למשפטים מאותה האוניברסיטה. המנחים שלו היו גווידו קלברזי, דן קאהן ואלווין קלבוריק. החל ללמד בפקולטה למשפטים באוניברסיטה העברית ב-2004; ב-2007 היה בה לפרופסור חבר וב-2009 קודם לדרגת פרופסור מן המניין. לימד כפרופסור אורח באוניברסיטת דיוק. גוטל חבר במרכז פדרמן לחקר הרציונליות מ-2014. בין 2012–2013 היה נשיא האגודה הישראלית למשפט וכלכלה.

זכה בפרס חשין (2010), פרס בירק (2007) ופרס פתאל (2015).

## מחקרו

## קישורים חיצוניים
* 

## הערות שוליים

קטגוריה:סגל האוניברסיטה העברית בירושלים: משפטים
קטגוריה:משפטנים ישראלים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטת ייל
קטגוריה:ישראלים שנולדו במאה ה-20
פועלת אופנה: דורין פרנקפורט

"**פועלת אופנה: דורין פרנקפורט**" היא תערוכת אופנה, שמתקיימת ב-2025–2026, במוזיאון אשדוד לאמנות, ועוסקת בקריירה של מעצבת האופנה דורין פרנקפורט לאורך 50 שנות יצירה. אוצרת התערוכה היא ליסה פרץ.

התערוכה נפתחה ב-30 בדצמבר 2025 ועתידה להסתיים ב-30 במאי 2026.

## תיאור
לפי מוזיאון אשדוד לאמנות, .

התערוכה נפרסת על פני 3 קומות המוזיאון, מוצגים בה כ-200 פריטים מהארכיון וביניהם בגדים, ספרי סקיצות ותצלומים שלא יצאו לאור קודם לכן. בנוסף, התערוכה מציגה תיקי עור חדשים שעיצבה לאחרונה.

התערוכה פותחת בצילום דיוקן שחור-לבן של פרנקפורט על ידי הצלמת גולי כהן, ולאחר מכן תצלום של שתי דוגמניות מתנשקות. הדימוי הזה היה סוער בזמנים בהן יצאה התמונה לאור, וצולם ביום הגאווה השני בתל אביב. פרנקפורט מספרת שהתערוכה הייתה אמורה להיות ספר במקור, עבור שימושה האישי, והוא חולק לפרקים שונים כגון חייטות, מלאכה ומגדר. היא טוענת שזו אינה עבודה חד פעמית.

התערוכה מציגה תחילה את הקולקציה הראשונה שלה משנת 1983, שנקראת "זן ים-תיכוני". לאחר מכן ניתן לצפות בקולקציית "אוסף הצנע", שמורכבת ממגבות וחיתולים עם הדפסיי "כרטיס מובטל", ממפעל הטקסטיל "אמיר". היא נחשפה מיד לאחר מלחמת לבנון הראשונה. בצילום השתתף יושי שדה מלהקת תיסלם. בהמשך, ישנם צילומים של דוגמניות כמו חלי גולדנברג, דורית בר אור ועוד. כמו כן, מוצגים עיצובים של מוזיקאים בארץ כדוגמת עטיפה לאלבום של שלום חנוך, ובגדים שיצרה עבור האירוויזיון. בחדר נוסף ישנו סרטון עם פרנקפורט והאוצרת פרץ שנוצר עם הבמאי נדב דירקטור.

## קישורים חיצוניים

* 
* 
* 

## הערות שוליים

קטגוריה:תערוכות אמנות בישראל
קטגוריה:מוזיאון אשדוד לאמנות: תערוכות
נתניאל ניילס

**נתניאל ניילס** (באנגלית: **Nathaniel Niles**; 3 באפריל 1741 – 31 באוקטובר 1828) היה עורך דין ופוליטיקאי אמריקאי. הוא כיהן כחבר בית הנבחרים של ארצות הברית מטעם מדינת ורמונט. בנוסף לכך כתב שיר מפורסם על קרב בנקר היל, ונשא אחת מדרשות הביטול (נגד העבדות) הראשונות שנישאו במושבות.

## ביוגרפיה
### ראשית חייו
ניילס נולד ב-3 באפריל 1741 בסאות' קינגסטון שבמושבת רוד איילנד ומטעי פרובידנס. הוא למד בקולג' הרווארד וסיים את לימודיו בקולג' פרינסטון בשנת 1766. הוא למד משפטים ורפואה, ולימד בעיר ניו יורק. כמו כן למד תאולוגיה והטיף בנוריץ' ובטורינגטון שבמושבת קונטיקט. ניילס המציא תהליך לייצור תיל והקים טחנות בנוריץ'.

ב־5 ביוני 1774 נשא שתי דרשות בכנסייה הצפונית בניובריפורט. בדרשות אלו טען כי רעיונות חירות ליברליים חייבים לחול על כולם, לרבות על העבדים. הוא הכריז: 'לבושתנו, או שנחדל מלשעבד את בני האדם אחינו, או שנחדל להתלונן על מי שמבקשים לשעבד אותנו'.

### קריירה
לאחר המהפכה עבר ניילס לווסט פיירלי שברפובליקת ורמונט, והיה חבר בית הנבחרים של ורמונט בשנת 1784 ואף כיהן כיושב הראש. בשנים 1784–1788 שימש כשופט בבית המשפט העליון של ורמונט, והיה חבר במועצה בשנים 1785 ו־1787.

הוא היה ציר לוועידת החוקה של מדינת ורמונט בשנת 1791, ולאחר קבלתה של ורמונט לאיחוד נבחר כחבר בית הנבחרים של ארצות הברית לקונגרס השני מטעם מפלגת 'מתנגדי הממשל'. ניילס נבחר מחדש לקונגרס השלישי וכיהן מ־17 באוקטובר 1791 ועד 3 במרץ 1795. הוא היה אחד משבעה נציגים שהצביעו נגד חוק העבדים הנמלטים משנת 1793.

לאחר כהונתו בקונגרס שב ניילס לכהן בבית הנבחרים של ורמונט בשנים 1800–1803 ו־1812–1815. הוא היה חבר במועצת המושל בשנים 1803–1809. הוא שימש כאלקטור נשיאותי עבור תומאס ג'פרסון בבחירות 1804 ועבור ג'יימס מדיסון בבחירות 1812. כמו כן היה ציר לוועידת החוקה של המדינה בשנת 1814.

### 'הגיבור האמריקאי'
בצעירותו נודע ניילס בזכות שיר שכתב בשנת 1775 ופורסם ככרוז בשנת 1781. הלחן לשיר פורסם באותה שנה בידי אנדרו לו, תחת השם 'בנקר היל'. השיר והלחן הודפסו והושרו בהרחבה עד שנות ה-30 של המאה ה-19.

### מותו
ניילס נפטר בפיירלי, ורמונט, ב־31 באוקטובר 1828, ונקבר בבית הקברות של מרכז ווסט פיירלי.

## משפחתו
בשנת 1774 נישא לננסי לתרופ. לאחר מותה נישא בשנת 1789 לאליזבת ווטסון, שמשפחתה הייתה מפלימות', מסצ'וסטס.

## קישורים חיצוניים
* 
* 

קטגוריה:אמריקאים ילידי רוד איילנד
קטגוריה:חברי בית הנבחרים של ארצות הברית מוורמונט
קטגוריה:אמריקאים שנולדו ב-1741
קטגוריה:אמריקאים שנפטרו ב-1828
ליעד יוסף

**ליעד יוסף** (נולד ב-1984) הוא יזם טכנולוגי, אדריכל תוכנה, מומחה לבינה מלאכותית (AI) ואסטרונאוט אנלוגי ישראלי. יוסף מוכר בשל תרומתו לפיתוח תשתיות בינה מלאכותית בקוד פתוח, תפקידיו הבכירים בחברות רב-לאומיות כמו Shopify ו-monday.com, והיותו דמות בולטת בקהילת חקר החלל בישראל.

## ביוגרפיה
יוסף שירת כקצין בצה"ל ובהמשך פנה ללימודים אקדמיים. הוא בעל תארים במתמטיקה, כלכלה ומדעי המחשב מ ומאוניברסיטת תל אביב. הוא בוגר המחזור הראשון של תוכנית Y-DATA למדעי הנתונים (Data Science) ובוגר אוניברסיטת החלל הבין-לאומית (ISU) בצרפת.

## קריירה טכנולוגית
יוסף עוסק בפיתוח תוכנה ואדריכלות מערכות. הוא שימש כאדריכל תוכנה בחברת Duda ובהמשך עבר לחברת Shopify, שם כיהן כארכיטקט בכיר והוביל פרויקטים בתחום תשתיות הבינה המלאכותית בלשכת המנכ"ל.

בשנת 2025, יחד עם עידו סלומון, פיתח יוסף את פרויקט הקוד הפתוח "GitMCP", המבוסס על פרוטוקול MCP (Model Context Protocol) של חברת Anthropic. הכלי מאפשר למודלי שפה להתחבר למאגרי קוד ב-GitHub והפך לוויראלי בקהילת המפתחים העולמית בתוך ימים ספורים. בעקבות הצלחת הפרויקט, נרכשה הטכנולוגיה (בעסקת Acqui-hire) על ידי חברת monday.com, ויוסף הצטרף לשורותיה כדי להוביל את תחום ה-AI בחברה. יחד עם סלומון, יוסף משמש כיום כמנהל משותף של קבוצת העבודה UI בוועדת ה-MCP העולמית. יחד עם OpenAI ו־Anthropic הם מציעים תקן חדש (MCP Apps) המאפשר לכלי AI להציג ממשקי משתמש אינטראקטיביים ויזואליים (כמו גרפים, טפסים וכלי שליטה) ישירות בתוך המערכת המארחת, ולא רק להחזיר טקסט או נתונים גולמיים.

יוסף הקים את "אתר מחיר למשתכן הלא רשמי". האתר מנגיש בהתנדבות מידע מורכב על הגרלות הדיור הממשלתיות לציבור הרחב, וכולל מחשבוני סיכויים שפיתח יוסף לטובת הזכאים.

## חקר חלל ואסטרונאוטיקה אנלוגית
יוסף מייצג את ישראל כאסטרונאוט אנלוגי. בשנת 2021 נבחר על ידי פורום החלל האוסטרי (OeWF) להשתתף במשימת **AMADEE-20** – משימה בין-לאומית שדימתה שהות על מאדים והתקיימה במכתש רמון. במסגרת המשימה, שהה יוסף בבידוד עם צוות בינלאומי וביצע ניסויים מדעיים בטכנולוגיות חלל עתידיות.

בנוסף, השתתף במשימות אנלוגיות של עמותת D-MARS ומשמש כמרצה באוניברסיטת החלל הבינלאומית (ISU) בתחומי ראייה ממוחשבת וניתוח צילומי לוויין.

## קישורים חיצוניים
* 
* 

## הערות שוליים

קטגוריה:מתכנתים ישראלים
קטגוריה:בוגרי האוניברסיטה העברית בירושלים
קטגוריה:יזמי היי-טק ישראלים
קטגוריה:ישראלים שנולדו ב-1984
סלאבה רבינוביץ'

**ויאצ'סלב (סלאבה) יבגנייביץ' רבינוביץ**' (ברוסית: **Вячеслав Евгеньевич Рабинович**; 6 במאי 1966, לנינגרד – 5 ביולי 2022, ישראל) היה משקיע פיננסי רוסי ואמריקאי, אנליסט כלכלי ופוליטי, עיתונאי אינטרנט ופובליציסט.

## שנים מוקדמות והשכלה
נולד ב-6 במאי 1966 בלנינגרד ליבגני יוסיפוביץ' רבינוביץ', ויולן בתזמורת הסימפונית הגדולה של ועדת הרדיו של לנינגרד ולאחר מכן בתזמורת תיאטרון קירוב, ולמורה לרוסית. סביו נפטר במהלך המצור על לנינגרד בתחילת 1942 בגיל 40.

מ-1983 עד 1988 למד בהמכון האלקטרוטכני לתקשורת של לנינגרד (הפקולטה להנדסת רדיו).

הוא עזב את ברית המועצות לרומא כדי לקבל מעמד פליט והיתר כניסה לארצות הברית.

ממרץ עד נובמבר 1989 חי ועבד באיטליה בחוות חקלאיות בפאסוסקורו, לדיספולי, צ'רווטרי, סנטה מרינלה וכרמים בצ'רווטרי.

ב-8 בנובמבר 1989 הגיע לניו יורק. עד 1994 עבד באיגוד העברי לצעירים (YMHA) בניו יורק, לאחר מכן מכר אלקטרוניקה.

מ-1994 עד 1996 למד בבית הספר לעסקים שטרן של אוניברסיטת ניו יורק, וקיבל תואר מוסמך במנהל עסקים (MBA).

ב-1995 קיבל אזרחות אמריקאית תוך שמירה על אזרחותו הרוסית.

## קריירה
מ-1996 עד 2000 עבד בהרמיטג' קפיטל מנג'מנט תחת ויליאם בראודר, והתמחה בהשקעות בשוק ניירות הערך הרוסי. הוא שב לרוסיה לעבודה בסניף מוסקבה של החברה, ושירת כסוחר בכיר ולאחר מכן כמנהל שותף של קרן הרמיטג'.

מ-2000 עד 2001 היה מנהל נכסים ברנסאנס קפיטל.
[ממוזער|בניין [MDM-בנק לשעבר ששיכן את משרד MCM Capital Advisors ב-2002]]
מ-2001 עד 2003 ניהל את חברת ההשקעות MCM Capital Advisors, המיוחסת לMDM-בנק.

מ-2004 שימש כמנכ"ל חברת ניהול ההשקעות Diamond Age Capital Advisors Ltd.. ב-2013 החברה ניהלה נכסים בשווי 230 מיליון דולר. הקרנות שלה כללו:
* קרן גידור "Diamond Age Russia Fund"
* קרן השקעות "Diamond Age Atlas Fund"
* קרן הון פרטי "Diamond Age Resources Ltd"

## פובליציסט, אנליסט כלכלי ופוליטי
מ-2007 התפרסם כאנליסט כלכלי ופוליטי, פובליציסט עצמאי ובלוגר. כלי תקשורת רבים באינטרנט, רדיו ובדפוס בשפות רוסית ואנגלית פרסמו ראיונות איתו ופרשנויות אנליטיות קבועות שלו, ביניהם: בלומברג, פורבס, רדיו ליברטי, "חדשות כלכליות", "אובזרוור", "גורדון", "אזור חדש", "הד של מוסקבה", "דושד", "סלון" ואחרים.

## חיים אישיים ופטירה
ב-22 בספטמבר 2021 נפגע ממכונית בראש פינה, ישראל, וספג פציעות רגליים קשות, עליהן דיווח יום לאחר מכן בחשבונות המדיה החברתית שלו. הוא עבר ניתוח בהמרכז הרפואי זיו בצפת. הודעתו הציבורית האחרונה פורסמה ב-15 באוקטובר 2021 ב-t.me/s/slavarabinovich.

נפטר ב-5 ביולי 2022.

## ביבליוגרפיה
* *ליאונרד נ.* Bankers Trust and Derivatives // Stern School of Business. N.Y.: New York University, 2002. P. 18.
* Escaping risk // פורבס. 2007. N 8.
* Rabinovich's 15 percent // RBC Daily. 2013. No. 133. July 26. P. 8.
* *ז'וראוול סגל א.* כלכלת רוסיה עלולה לקרוס בתוך חודשים, אומר חוזה פיננסי: הדמות היהודית ברשתות החברתיות סלאבה רבינוביץ' והחזיונות האפוקליפטיים שלו על פדרציה מתפוררת עשויים להתממש במהירות // הטיימס אוף ישראל. 27 בדצמבר 2014.

## קישורים חיצוניים

* ביוגרפיה של סלאבה רבינוביץ' - "ru-trade.info"
* מאמרים של סלאבה רבינוביץ' - "גורדון"
* מאמרים של סלאבה רבינוביץ' - "זמן חדש"
* מר סלאבה רבינוביץ' - מייסד, מנכ"ל, ומנהל השקעות ראשי Diamond Age Capital Advisors Limited - "בלומברג"

## הערות שוליים

קטגוריה:בלוגרים רוסים
קטגוריה:ילידי 1966
קטגוריה:נפטרים ב-2022
גוסטב קולאר

**גוסטב קולאר** (בהונגרית: **Kollár Gusztáv**; 25 במרץ 1879 – 17 בנובמבר 1970) היה צייר הונגרי. בלט בדור אמנים הונגרי-טרנסילבני ששילב מסורת אקדמית עם רעננות מקומית, והותיר מורשת של ציורי נוף שקופים ורגישים.

## ביוגרפיה
נולד בעיר נירג'האזה שבצפון־מזרח הונגריה. בשנים 1899 - 1903 למד בבית-הספר המלכותי לרישום (חלק מהאוניברסיטה ההונגרית לאמנויות יפות) בבודפשט; מורו העיקרי היה הצייר ברטלאן סקיי, מבכירי האמנות ההונגרית במאה ה-19.

משנת 1903 השתקע קולאר בעיר בראשוב, שם התפרנס עשרות שנים כמורה לרישום בגימנסיה המקומית ובמקביל יזם תערוכות ואירועי תרבות, והיה מאבני־היסוד של חיי האמנות בעיר.

בין 1905 - 1930 יצא למסעות לימוד באיטליה, אוסטריה, גרמניה וגם זמן מה בתחנת אמנים בטורקיה. סיוריו העשירו את עולם הצבע שלו, ותרמו ללשון ציור רעננה ולירית.

משנת 1911 הציג בקביעות ציורי נוף בצבעי־מים באולמות “היכל־האומנות” (Műcsarnok) וב“סלון הלאומי” בבודפשט. “סלון רשמי” בבוקרשט הזמין אותו ב-1929, ולאחר מכן זכה לתערוכה אישית בגלריות הבירה הרומנית (1957) ולרטרוספקטיבה גדולה במוזיאון האמנות של בראשוב (1965).

בשנת 1966 העניקה לו הרפובליקה הסוציאליסטית של רומניה את התואר , שהוענק לאמנים שהגיעו להישגים יקרי ערך.

נפטר בבראשוב בשנת 1970. ב-2004 ציין מוזיאון האמנות בעיר 125 שנה להולדתו בתערוכה חגיגית, שהדגישה את תרומתו להתפתחות ציור המים האזורי.

## סגנון
קולאר התמקד כמעט לחלוטין בנופי טרנסילבניה: כפרי הרים מושלגים, סמטאות אבן מוצלות ועמקים ירוקים. הוא העדיף מכחול קליל ושקוף, והסתמך על כתמי צבע רוויים כדי ללכוד שינויי אור ואווירה. דוגמה לכך היא קבוצת ציורי החורף שזיכו אותו בפרסים ובאזכור בכתבי־עת בינלאומיים כגון  הלונדוני ו-Revue du Vrai et du Beau הפריזאי.

## הערות שוליים

קטגוריה:ציירים הונגרים
אדוארד השישי כילד

**אדוארד השישי כילד** הוא דיוקן שמן על לוח, שצויר ככל הנראה בשנת 1538 בידי הצייר הגרמני הנס הולביין, ומתאר את , אדוארד נסיך ויילס ולימים מלך אנגליה. הדיוקן מציג את בנו הלגיטימי היחיד של הנרי השמיני, אשר נולד בשנת 1537 לג'יין סימור, רעייתו השלישית של המלך. היצירה נועדה לשמש ייצוג רשמי של יורש העצר ולהדגיש את המשכיות השושלת ואת הלגיטימיות של הירושה המלכותית.

## תיאור היצירה
הציור מציג את אדוארד התינוק עד למותניו, עומד זקוף מאחורי מעקה מכוסה בבד ירוק כהה. פניו בהירות ועגולות, מצחו גבוה, שפתיו ורודות וסנטרו מחודד. הוא פונה מעט שמאלה בגופו אך מבטו מופנה אל הצופה, בעיניים אפורות המופנות קלות מטה. שערו הבלונדיני הבהיר מבצבץ מתחת לכובע זהב הקשור מתחת לסנטר, המעוטר בנוצה לבנה.

הרקע האחיד בגוון אפור־כחלחל יוצר תחושת עומק ומרחב, המודגשת באמצעות הצל המוטל מדמות הילד. המעקה החוצץ בין הצופה לדמות יוצר הפרדה טקסית האופיינית לדיוקנאות מלכותיים או לדימויים של דמויות קדושות. מיקום הדמות בפרונטליות מודגשת מדגיש את מעמדה הריבוני ואת ייעודה המלכותי. בדיוקן זה ניכרת יכולתו של הולביין להעניק לנושאיו נוכחות פיזית עוצמתית, הנשלטת על ידי ריסון פסיכולוגי ואיפוק צורני המתאימים להקשר החצרני. הדיוקן מדגים את הסגנון שאפיין את עבודתו באנגליה: ריאליזם מוקפד בפרטים, משטחים מלוטשים, והאדרה מרומזת של סמכות באמצעות מחוות, לבוש וקומפוזיציה.

## הכתובת הלטינית

על חזית המעקה מוצמדת רצועת נייר הכוללת שיר לטיני בן שמונה שורות, שחובר בידי המשורר והוגה הדעות ריצ’רד מוריסון. השיר משבח את אדוארד כיורש מידותיו וסגולותיו של אביו, מדגיש את עליונותו העתידית ואת התקווה כי יעלה אף על קודמיו. כתובות מסוג זה היו שכיחות בדיוקנאות מלכותיים, ונועדו להאדיר את המלך האב, לבסס את הירושה החוקית ולהעביר מסר פוליטי ברור של המשכיות, כוח וסמכות.

## הקשר היסטורי

הדיוקן נוצר לאחר מותה של ג’יין סימור, זמן קצר לאחר לידת אדוארד, בתקופה שבה המלך הנרי השמיני תלה תקוות רבות בבנו היחיד כיורש זכר. היצירה נועדה לא רק להנציח את דמות הילד, אלא גם לשמש אמצעי תעמולה שושלתית: היא מציגה את הנסיך כבר סמוך ללידתו כדמות יציבה, בריאה ובעלת סמכות, חרף העובדה שהיה ילד שברירי שסבל מבעיות בריאות.

## קישורים חיצוניים

## הערות שוליים

קטגוריה:דיוקנאות של משפחת המלוכה הבריטית
קטגוריה:ציורי שמן
קטגוריה:ציורים מהמאה ה-16
קטגוריה:ילדים בציור
כתר האמירויות

**כתר האמירויות** (בערבית: **تاج الإمارات**) הוא מגדל מגורים בן 63 קומות בדובאי, איחוד האמירויות הערביות, שפותח על ידי Bin Shafar Holding ועוצב על ידי Design & Architecture Bureau. הגובה המבני של המגדל הוא 296 מטר. בנייתו של כתר האמירויות החלה בשנת 2005 והושלמה בשנת 2008. עם השלמתו, הוא עמד כבניין השישי בגובהו בדובאי, והבניין ה-45 בגובהו בעולם. נכון לשנת 2022, זהו הבניין ה-26 בגובהו בדובאי.

ניתן למצוא בבניין דירות של שניים עד חמישה חדרי שינה, כמו גם כמה מהפנטהאוזים הבולטים ביותר בדובאי. השירותים בבנין כוללים: חדר כושר, סאונה, ג'קוזי, מועדון ילדים, בריכת שחייה, חדר אדים ומחסן פרטי. ממוקם ממש מעבר לרחוב ממועדון הימי הבין-לאומי של דובאי ברובע המרינה של דובאי, זהו מקום מגורים נפוץ לחובבי יאכטות.

## קישורים חיצוניים

קטגוריה:דובאי: גורדי שחקים
יובאן מילושביץ'

**יובאן מילושביץ**' (בסרבית: **Јован Милошевић**; נולד ב-31 ביולי 2005 בצ'אצ'אק שבסרביה) הוא כדורגלן סרבי המשחק בעמדת החלוץ בקבוצת ורדר ברמן מהבונדסליגה, בהשאלה משטוטגרט, ובנבחרת סרביה.

## קריירת מועדונים
מילושביץ' גדל במחלקות הנוער של בוראץ צ'אצ'אק ווויבודינה נובי סאד. בשנת 2022 החל לשחק בקבוצה הבוגרת של וויבודינה נובי סאד במסגרת ליגת העל הסרבית, ובסך הכל ערך 18 הופעות ליגה במדי המועדון, בהן הבקיע שלושה שערים.

ב-25 בינואר 2023 הודיעה שטוטגרט מהבונדסליגה כי מילושביץ' חתם במועדון על חוזה לארבע שנים החל מעונת 2023/2024. ב-12 באוגוסט ערך את הופעת הבכורה שלו במועדון, בניצחון 0–4 על באלינגן במסגרת הסיבוב הראשון של הגביע הגרמני לעונת . ב-19 באוגוסט ערך את הופעת הבכורה שלו בליגה, בניצחון 0–5 על בוכום במסגרת המחזור הראשון לעונת 2023/2024.

ב-13 בפברואר 2024 הושאל למשך שנה אחת לסנט גאלן מליגת העל השווייצרית. ב-17 בפברואר ערך את הופעת הבכורה שלו במועדון, בתיקו 2-2 נגד וינטרטור במסגרת המחזור ה-24 בליגה לעונת , בו הבקיע את שער הבכורה שלו במועדון. בסך הכל ערך 16 הופעות ליגה במהלך תקופת ההשאלה, בהן הבקיע ארבעה שערים.

ב-16 בינואר 2025 הושאל למשך שנה אחת לפרטיזן בלגרד מליגת העל הסרבית. ב-12 במרץ ערך את הופעת הבכורה שלו במועדון, בניצחון 0–3 על ראדניק סורדוליצה במסגרת שלב שמינית הגמר של הגביע הסרבי לעונת . ב-29 במרץ ערך את הופעת הבכורה שלו בליגה, בתיקו 0-0 נגד TSC באצ'קה טופולה במסגרת המחזור ה-29 לעונת . ב-6 באפריל הבקיע את שערי הבכורה שלו במועדון, צמד שערים בניצחון 0–2 על ראדניצ'קי 1923 במסגרת המחזור ה-30 בליגה. בסך הכל ערך 22 הופעות ליגה במדי המועדון, בהן הבקיע 15 שערים.

ב-11 בינואר 2026 הושאל לוורדר ברמן מהבונדסליגה עד לתום עונת 2025/2026, ובמקביל האריך את חוזהו במועדון עד לשנת 2029.

## קריירה בין-לאומית
מילושביץ' היה מלך השערים של אליפות אירופה עד גיל 17 שנערכה בשנת 2022 בישראל, בה הבקיע חמישה שערים והודח עם נבחרתו בשלב חצי הגמר.

ב-16 בנובמבר 2025 ערך את הופעת הבכורה שלו בנבחרת סרביה, בניצחון 1–2 על נבחרת לטביה במסגרת מוקדמות מונדיאל 2026.

## חיים אישיים
מילושביץ' נולד בצ'אצ'אק לאב סרבי ולאם רומניה.

## קישורים חיצוניים

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני וויבודינה נובי סאד
קטגוריה:כדורגלני שטוטגרט
קטגוריה:כדורגלני סנט גאלן
קטגוריה:כדורגלני פרטיזן בלגרד
קטגוריה:כדורגלני ורדר ברמן
קטגוריה:כדורגלני נבחרת סרביה
קטגוריה:סרבים שנולדו ב-2005
שירה זלוף

**שירה זלוף** (נולדה ב-4 בדצמבר 2000) היא זמרת-יוצרת ומלחינה ישראלית.

זלוף זכתה לפרסום כאשר השתתפה בתוכנית הטלוויזיה "הכוכב הבא לאירוויזיון" 2026 והגיעה למקום השלישי.

## ביוגרפיה
זלוף נולדה בתל אביב-יפו וגדלה בשכונת שיכון בבלי. אביה, רובי, בכיר בעיריית תל אביב-יפו, ואמה, דפנה, מהנדסת תעשייה וניהול. יש לה אחות שגדולה ממנה בשנתיים, ואחות למחצה מנישואים קודמים של אביה טרם נישואיו לאמה. בצעירותה התחרתה בסיף. את שירותה הצבאי התחילה בחיל הקשר והתקשוב, ובהמשך עברה לחיל החינוך והנוער, שם שימשה כזמרת טקסים.

## קריירה
טרם שירותה הצבאי השתתפה בשנת 2019, בעונה החמישית של תוכנית ריאליטי המוזיקה "The Voice ישראל". היא הודחה בשלב חצי הגמר של התוכנית.

ב-28 ביולי 2024 הוציאה את אלבום הבכורה שלה, "אף פעם לא הייתי ברבי", הכולל 13 שירים, שנכתבו והולחנו, ברובם על-ידה, ביחד עם אפק לאמור, שגם הפיק מוזיקלית את האלבום.

תוך כדי ניסיונות לקבל הכרה בעולם המוזיקה כזמרת-יוצרת, התפרנסה זלוף כבריסטה, מארחת ומלצרית. להכרה משמעותית זכתה עם השתתפותה בעונה ה-12 של תוכנית הריאליטי "הכוכב הבא" וסיימה במקום השלישי.

בינואר 2026 הוציאה זלוף את הסינגל "לא אוהבת סרטים". במרץ 2026 הוציאה את הסינגל "הפסקה".

## דיסקוגרפיה
### אלבומי אולפן
* 2024: אף פעם לא הייתי ברבי
### סינגלים
* 2025: פסנתר על הראש
* 2025: לא מקשיבה (נחשית)
* 2026: לא אוהבת סרטים
* 2026: הפסקה

## קישורים חיצוניים

* 
* 

## הערות שוליים

קטגוריה:מוזיקאיות ישראליות
קטגוריה:מלחינות ישראליות
קטגוריה:זמרים-יוצרים בעברית
קטגוריה:זמרות-יוצרות ישראליות
קטגוריה:פזמונאיות כותבות עברית
קטגוריה:פזמונאיות ישראליות
קטגוריה:זמרות השרות בעברית
קטגוריה:זמרות פופ ישראליות
קטגוריה:מתמודדות The Voice ישראל
קטגוריה:מתמודדות הכוכב הבא
קטגוריה:שיכון בבלי: אישים
קטגוריה:ישראלים שנולדו ב-2000
קטגוריה:ישראליות שנולדו ב-2000
שאאע א-זנדאני

**שאאע מוחסן מוחמד א-זנדאני** (בערבית: **شائع محسن محمد الزنداني**, בתעתיק מדויק: **שאא'ע מחסן מחמד אלזנדאני**; נולד ב-16 בספטמבר 1954) הוא פוליטיקאי תימני המכהן כראש ממשלת תימן החל מ-15 בינואר 2026. מכהן במקביל גם כשר החוץ של תימן.

## קריירה
בין השנים 1990–1991 כיהן כסגן שר החוץ של תימן. בין השנים 1991–1994 כיהן כשגריר תימן בממלכה המאוחדת, ובין השנים 2005-2010 כיהן כשגריר תימן באיטליה, וכן כשגריר שאינו תושב ביוון, סרביה, אלבניה וסן מרינו. בין השנים 2008–2010 שימש כשגריר תימן בארגון המזון והחקלאות של האומות המאוחדות. בשנת 2010 מונה לשגריר תימן בירדן. הוא התפטר מתפקידו בעקבות ההפיכה בתימן בשנת 2011, אז בהמשך חזר לתפקיד וכיהן בו עד לשנת 2015. בין השנים 2017–2024 כיהן כשגריר תימן בערב הסעודית, וכן כנציג קבוע בארגון לשיתוף פעולה אסלאמי.

ב-26 במרץ 2024 מונה לשר החוץ של תימן.

ב-15 בינואר 2026 מונה לראש ממשלת תימן, לאחר התפטרותו של ראש הממשלה סאלם סאלח בן בריכ.

## הערות שוליים

קטגוריה:ראשי ממשלת תימן
קטגוריה:שרי חוץ
קטגוריה:שרי ממשלת תימן
קטגוריה:שרי החוץ של תימן
קטגוריה:תימנים שנולדו ב-1954
לזאר סאבוביץ'

**לזאר סאבוביץ**' (בסרבית: **Лазар Савовић**; נולד ב-12 בינואר 2008 בפודגוריצה שבמונטנגרו) הוא כדורגלן מונטנגרי המשחק בעמדת הקשר בקבוצת בודוצ'נוסט פודגוריצה מליגת העל המונטנגרית.

## קריירת מועדונים
סאבוביץ' גדל במחלקת הנוער של בודוצ'נוסט פודגוריצה. ב-9 בפברואר 2023 חתם על חוזה מקצועני ראשון לשלוש שנים במועדון, ובהמשך החל לשחק בקבוצה הבוגרת של המועדון במסגרת ליגת העל המונטנגרית.

## תארים
;בודוצ'נוסט פודגוריצה
* אליפות מונטנגרו (1): 2024/2025

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני בודוצ'נוסט פודגוריצה
קטגוריה:ילידי 2008
ג'וליאן אופי

**ג'וליאן אופי** (; נולד ב-13 בדצמבר 1958) הוא מעצב חזותי אנגלי המשתייך לתנועה הבריטית החדשה לפיסול.

## ביוגרפיה
[ממוזער|300x300 פיקסלים|יצירתו של אופי, "Reclining Nude", ב[גשר המילניום גייטסהד]]
אופי נולד בלונדון ב-1958. הוא למד ב, מ-1979 עד 1982.

אופי משתמש בנופים עירוניים וכפריים, ודמויות זזות כדי לבטא תקופות ישנות בעידן החדש. העבודות שלו עשויות מסוגים שונים של חומרי גלם כדי לפרוץ את הגבולות של התרגול הטיפוסי באמנות. הוא מתאפיין בסגנון מינימליסטי ושואב השראה מאמנות גבוהה ועתיקה וביניהן שפת רחוב, פרסום בארגזי אור, מאנגה יפנית ודיוקונאות מהמאה ה-18.

## עבודותיו
עבודותיו האמנותיות מוצגות ברחבי העולם: בנמל התעופה נריטה בטוקיו, במגדל 535 בהונג קונג, במשרד עורכי הדין "Arendt and Medernach" בלוקסמבורג, בבית היולדות "The Lindo Wing" בלונדון ועוד. אופי הציג את עבודותיו בתערוכות אמנות ברחבי העולם: מוזיאון ישראל בירושלים (1985), מוזיאון סוואן איפארק בסוואן (2017), גלריית הדיוקנאות הלאומית בלונדון (2018) ומוזיאון אוסף בררדו בליסבון (2020). בנוסף, אמנותו נמצאת באוספים רבים כמו המוזיאון הבריטי בלונדון, מוזיאון ויקטוריה ואלברט בלונדון והמכון הוולנסיאני לאמנות מודרנית בווינה.

אופי חי ועובד על יצירותיו בלונדון.

## פרסים והוקרה
בשנת 2001 אופי זכה ב-"Music Week CADS" בפרס האיור הטוב ביותר על עטיפת האלבום שיצר עבור "בלר", " Blur: The Best Of".

## קישורים חיצוניים

* Julian Opie | Cristea Roberts Gallery

## הערות שוליים

קטגוריה:פיסול בריטי חדש
קטגוריה:אמנים בריטים
קטגוריה:פסלים בריטים
קטגוריה:אמני פופ ארט
קטגוריה:בוגרי אוניברסיטת לונדון
קטגוריה:בוגרי אוניברסיטת אוקספורד
קטגוריה:אנגלים שנולדו ב-1958
בריאן מאדז'ו

**בריאן דז'ומני מאדז'ו** (באנגלית ובלוקסמבורגית: **Brian Djomeni Madjo**; נולד ב-12 בינואר 2009 באנפילד שבאנגליה) הוא כדורגלן אנגלי-לוקסמבורגי המשחק בעמדת החלוץ בקבוצת אסטון וילה מהפרמייר ליג. שיחק בנבחרת לוקסמבורג.

## חיים אישיים
מאדז'ו נולד באנפילד שבאנגליה להורים קמרונים. אביו הוא כדורגלן העבר גי מאדז'ו . בגיל צעיר עבר יחד עם משפחתו ללוקסמבורג.

## קריירת מועדונים
מאדז'ו גדל במחלקת הנוער של מריסקה מרש בלוקסמבורג, ובהמשך עבר למחלקת הנוער של ראסינג אף. סי. יוניון לוקסמבורג. בשנת 2023 הצטרף למחלקת הנוער של מץ. בחודש יולי 2025 חתם על חוזה מקצועני ראשון במץ, עד ליוני 2028. ב-17 באוגוסט 2025 ערך את הופעת הבכורה שלו במועדון, בהפסד 1-0 לשטרסבורג במסגרת המחזור הראשון בליגת העל הצרפתית לעונת 2025/2026, ובגיל 16 שנים ו-217 ימים הפך לשחקן הצעיר ביותר שעורך הופעת הבכורה במדי המועדון. בסך הכל ערך חמש הופעות ליגה במדי המועדון.

ב-12 בינואר 2026 חתם באסטון וילה מהפרמייר ליג.

## קריירה בין-לאומית
ב-22 במרץ 2025 ערך מאדז'ו את הופעת הבכורה שלו בנבחרת לוקסמבורג, בניצחון 1-0 על נבחרת שוודיה במשחק ידידות. הוא ערך שלוש הופעות במדי הנבחרת במשחקי ידידות בשנה זו, ובחודש אוגוסט זומן לראשונה לסגל נבחרת אנגליה עד גיל 17.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלנים לוקסמבורגים
קטגוריה:חלוצי כדורגל לוקסמבורגים
קטגוריה:כדורגלני מץ
קטגוריה:כדורגלני אסטון וילה
קטגוריה:כדורגלני נבחרת לוקסמבורג
קטגוריה:אנגלים שנולדו ב-2009
קטגוריה:לוקסמבורגים שנולדו ב-2009
חאנות קלמיק

ממוזער|דגל חאנות קלמיק
**חאנות קלמיק** (בקלמיק אוירט: **Хальмг хана улс**) הייתה חאנות מונגולית אוירטית  בערבה האירואסייתית. החאנות שלטה על צפון הקווקז ועל הערים סטברופול ואסטרחן (כיום חלק מרוסיה). הקלמיקים נלחמו כנגד ההטטרים הקרים , האימפריה העות'מאנית ושבטים מוסלמים סמוכים לקווקז. החאנות סופחה אל רוסיה ב-1771. החאנות הייתה מונרכיה העוברת בירושה ואנשיה האמינו בבודהיזם טיבטי, זרם בדת הבודהיסטית.

## היסטוריה
### שלטון עצמאי
כשהאוירטים הגיעו אל אזור הוולגה ב-1630, הם החלו ליישב את השטח שאז היה חלק מחאנות אסטרחן. עם זאת, גם רוסיה הצארית הכריזה על השטח כחלק ממדינתה. רוב האוירטים התיישבו באזורים הסמוכים לנהר הוולגה.

תחילה, היחסים בין הרוסים לאוירטים היו קרים. האוירטים מרדו ברוסים ולהפך. גם הקוזאקים והבשקירים היו מורדים בהתיישבויות אוריטיות. מספר אמנות נחתמו לאורך ההיסטוריה בשביל להבטיח את הקיום הצבאי לחאנות קלמיק.

בין 1698 עד ל-1724 עמד בראש השבטים הקלמיקיים של הוולגה החאן איוקה. איוקה נהיה לעצמאי משלטון קלמיקיה הגדולה (ג'ונגוריה), איחד את השבטים בערבות הוולגה וכרת הסכם עם רוסיה. לאחר מותו של החאן איוקה במאה ה-18, השלטון הרוסי ניסה להפוך את הקלמיקים לעם ואסלי, לדכא אותם מבחינה דתית ולהביא להתנצרותם.

### נפילת החאנות
בחורף 1771 החאן אובשי הוביל כ-200,000 קלמיקים למסע חזרה לאזור מולדתם, דזונגריה שבשינג'יאנג (כיום סין), אך בשל מזג האוויר בסמוך לוולגה חלקם נותרו מאחור, ורק כ-96,000 מהם שרדו את התנאים הקשים והגיעו לסין. בעקבות העזיבה ההמונית, יקטרינה השנייה, קיסרית רוסיה סיפחה את חאנות קלמיק, שללה את תואר החאן והעבירה את סמכויותיו לשלטון הרוסי.

## ראו גם
* קלמיקים
* קלמיקיה

קטגוריה:חאנים
קטגוריה:קלמיקיה
קטגוריה:ח'אנויות מונגוליות
סולימאן סאני

**סולימאן סאני** (באנגלית: **Suleiman Sani**; נולד ב-1 בספטמבר 2006 בניגריה) הוא כדורגלן ניגרי המשחק בעמדת קשר הכנף בקבוצת ר.ב. לייפציג מהבונדסליגה.

## קריירת מועדונים
סאני גדל במחלקת הנוער של ויקי טוריסטס, ובשנת 2024 עבר לאקווה יונייטד מליגת העל הניגרית והחל לשחק בקבוצה הבוגרת של המועדון. ב-22 ביולי 2024 חתם על חוזה לשנתיים בא.ס. טרנצ'ין מליגת העל הסלובקית. בסך הכל ערך 36 הופעות ליגה במדי המועדון, בהן הבקיע חמישה שערים.

ב-13 בינואר 2026 חתם על חוזה לחמש שנים בר.ב. לייפציג מהבונדסליגה.

## קריירה בין-לאומית
סאני נכלל בסגל נבחרת ניגריה עד גיל 20 לגביע העולם עד גיל 20 בשנת 2025, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני א.ס. טרנצ'ין
קטגוריה:כדורגלני ר.ב. לייפציג
קטגוריה:ניגרים שנולדו ב-2006
עונת 1997 ב-WNBA

**עונת 1997** הייתה העונה הראשונה של ליגת ה-WNBA. הליגה כללה שמונה קבוצות והסתיימה בזכייתה של יוסטון קומטס, שניצחה במשחק הגמר את ניו יורק ליברטי.

תואר השחקנית המצטיינת של העונה הסדירה (MVP) הוענק לסינתיה קופר (יוסטון קומטס).

העונה כללה 115 משחקים, שבהם נכחו 1,082,963 צופים. משחקי הליגה שודרו ברשתות ESPN, NBC ו-Lifetime.

## דראפט 1997
זה היה הדראפט הראשון של הליגה. הוא נערך במספר שלבים. בשלב הראשון ב-22 בינואר 16 כדורסלניות פוזרו בין 8 קבוצות הליגה. השלב השני נערך ב-27 בפברואר. בשלב זה לכל קבוצה התווספו שתי שחקניות. השלב השלישי נערך ב-28 באפריל. בסך הכול נבחרו 48 שחקניות מהן 41 מארצות הברית, ושחקנית בודדת מצרפת, ברזיל, יפן, הרפובליקה העממית של סין, צ'כיה, בריטניה ואיטליה.

להלן חמש הבחירות הראשונות:

## העונה הסדירה
העונה כללה 28 משחקים לכל קבוצה.

## [[פלייאוף]]

### משחק גמר

## שחקניות מצטיינות
*  MVP של העונה הסדירה ב-WNBA - סינתיה קופר (יוסטון קומטס)
* MVP של סדרת הגמר ב-WNBA - סינתיה קופר (יוסטון קומטס)
* שחקנית ההגנה של העונה ב-WNBA - טרסה וד'רספון (ניו יורק ליברטי)
* רוח ספורטיבית - צ'ז'ן האיסה (לוס אנג'לס ספארקס)
* קלעיות מצטיינות 
** בית מזרח - אנדראה קונגריבס (שארלוט סטינג)
** בית מערב - ג'נג חאישיה (לוס אנג'לס ספארקס)

### קבוצת העונה
חמישיית העונה הראשונה
* אווה הוראקובה , (קליבלנד רוקרס)
* טינה תומפסון  (יוסטון קומטס)
* ליסה לסלי  (לוס אנג'לס ספארקס) 
* סינתיה קופר  (יוסטון קומטס)
* רות בולטון  (סקרמנטו מונארכס)

חמישיית העונה השנייה
* ונדי פלמר  (יוטה סטארס)
* רבקה לובו  (ניו יורק ליברטי)
* ג'ניפר גילום  (פיניקס מרקורי)
* טרסה וד'רספון  (ניו יורק ליברטי)
* אנדראה סטינסון  (שארלוט סטינג)

## קישורים חיצוניים
* נתוני העונה
* סיכום עונה

קטגוריה:עונות WNBA
קטגוריה:תחרויות כדורסל ב-1997
קטגוריה:1997 בארצות הברית
רפיק בלגאלי

**רפיק בלגאלי** (בערבית: **رفيق بلغالي**, בתעתיק מדויק: **רפיק בלע'אלי**, בהולנדית: **Rafik Belghali**; נולד ב-7 ביוני 2002 בלוון שבבלגיה) הוא כדורגלן אלג'יראי-בלגי המשחק בעמדת המגן הימני בקבוצת הלאס ורונה מהסרייה א' ובנבחרת אלג'יריה.

## חיים אישיים
בלגאלי נולד בבלגיה להורים אלג'יראים.

## קריירת מועדונים
בלגאלי גדל במחלקות הנוער של סינט טראודן, פ.ס.וו. איינדהובן, לירסה, זולטה ורכם ולומל. בשנת 2020 החל לשחק בקבוצה הבוגרת של לומל במסגרת ליגת המשנה הבלגית, ובסך הכל ערך 44 הופעות ליגה במדי המועדון, בהן הבקיע שבעה שערים.

ב-28 ביוני 2023 חתם על חוזה לשלוש שנים במכלן מליגת העל הבלגית. ב-30 ביולי ערך את הופעת הבכורה שלו במועדון, בתיקו 1-1 נגד קלאב ברוז' במסגרת המחזור הראשון בליגה לעונת 2023/2024. ב-19 באוגוסט הבקיע את שער הבכורה שלו במועדון, בניצחון 0–4 על רויאל אוניון סן-ז'ילואז במסגרת המחזור הרביעי בליגה. בסך הכל ערך 48 הופעות ליגה במדי המועדון, בהן הבקיע שלושה שערים.

ב-19 באוגוסט 2025 חתם על חוזה לארבע שנים בהלאס ורונה מהסרייה א'.

## קריירה בין-לאומית
ב-9 באוקטובר 2025 ערך בלגאלי את הופעת הבכורה שלו בנבחרת אלג'יריה, בניצחון 0–3 על נבחרת סומליה במסגרת מוקדמות מונדיאל 2026. ב-18 בנובמבר הבקיע את שער הבכורה שלו בנבחרת, בניצחון 0–2 על נבחרת ערב הסעודית במשחק ידידות.

הוא נכלל בסגל הנבחרת לטורניר גביע אפריקה לאומות 2025, וערך חמש הופעות בטורניר, בו הודחה נבחרתו בשלב רבע הגמר.

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני לומל
קטגוריה:כדורגלני מכלן
קטגוריה:כדורגלני הלאס ורונה
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2025
קטגוריה:אלג'יראים שנולדו ב-2002
קטגוריה:בלגים שנולדו ב-2002
עונת 1998 ב-WNBA

**עונת 1998** הייתה העונה השנייה של ליגת ה-WNBA. הליגה כללה עשר קבוצות (לעומת שמונה בעונה הקודמת) והסתיימה בזכייתה השנייה ברציפות של יוסטון קומטס, שניצחה בסדרת הגמר את פיניקס מרקורי בתוצאה 2:1.

תואר השחקנית המצטיינת של העונה הסדירה (MVP) הוענק לסינתיה קופר (יוסטון קומטס) בפעם השנייה ברציפות.

העונה כללה 138 משחקים (כולל שמונה משחקים בשלב פלייאוף), שבהם נכחו 1,630,315 צופים. משחקי הליגה שודרו ברשתות ESPN, NBC ו-Lifetime.
## דראפט 1998
זה היה הדראפט השני של הליגה. בעקבות הרחבת הליגה תחילה נערך "דראפט ההרחבה". בדראפט הראשי נבחרו 40 שחקניות מהן 28 מארצות הברית, 3 מבולגריה, 2 מאוסטרליה ושחקנית אחת מפולין, פורטוגל, קרואטיה, רוסיה, סלובקיה, שוודיה וספרד.

להלן חמש הבחירות הראשונות: 

## העונה הסדירה
העונה כללה 30 משחקים לכל קבוצה.

## פלייאוף
כל מפגש כלל עד 3 משחקים.

### סדרת הגמר

## שחקניות מצטיינות
*  MVP של העונה הסדירה ב-WNBA - סינתיה קופר (יוסטון קומטס)
* MVP של סדרת הגמר ב-WNBA - סינתיה קופר (יוסטון קומטס)
* שחקנית ההגנה של העונה ב-WNBA - טרסה וד'רספון (ניו יורק ליברטי)
* קלעיות מצטיינות 
** איזבל פיאלקובסקי  (קליבלנד רוקרס) - לפי אחוזי זריקות שדה
** סנדי ברונדלו  (דטרויט שוק) - לפי זריכות עונשין  
* רוקי השנה ב-WNBA - טרייסי רייד (שארלוט סטינג)

### קבוצת העונה
חמישיית העונה הראשונה
* טינה תומפסון , (יוסטון קומטס)
* שריל סוופס  (יוסטון קומטס)
* ג'ניפר גילום  (פיניקס מרקורי)
* סוזי מקונל-סריו  (קליבלנד רוקרס)
* סינתיה קופר  (יוסטון קומטס)

חמישיית העונה השנייה
* אווה הוראקובה , (קליבלנד רוקרס)
* סינדי בראון  (דטרויט שוק)
* ליסה לסלי  (לוס אנג'לס ספארקס)
* טרסה וד'רספון  (ניו יורק ליברטי)
* אנדראה סטינסון  (שארלוט סטינג)

## קישורים חיצוניים
* נתוני העונה
* סיכום עונה

## הערות שוליים

קטגוריה:עונות WNBA
קטגוריה:תחרויות כדורסל ב-1998
קטגוריה:1998 בארצות הברית
איניגו פילבריק

**איניגו אוגוסט פילבריק** (באנגלית: **Inigo August Philbrick**; נולד ב-23 באפריל 1987) הוא סוחר אמנות לשעבר, בעל אזרחות אמריקאית ובריטית, שהורשע בניהול אחת מהונאות האמנות הגדולות בהיסטוריה. פילבריק הונה אספנים, משקיעים וגלריות בסכום כולל של למעלה מ-86 מיליון דולר, ונידון לשבע שנות מאסר בפועל.

## ביוגרפיה
פילבריק נולד בקונטיקט, ארצות הברית. אביו, הארי פילבריק, היה דמות מוכרת בעולם האמנות כמנהל מוזיאון "אולדריץ'" לאמנות עכשווית. הוא למד תולדות האמנות במוסד האקדמי גולדסמית'ס באוניברסיטת לונדון, שם החל ליצור קשרים עם דמויות מפתח בשוק האמנות העולמי.

את דרכו המקצועית החל כמתמחה ולאחר מכן כעובד בגלריה "White Cube" בלונדון, תחת חסותו של בעל הגלריה ג'יי ג'ופלינג. בשנת 2013, בתמיכתו הכלכלית של ג'ופלינג, פתח פילבריק גלריה עצמאית והתמחה בשוק המשני של אמנות עכשווית יוקרתית.

## פעילות פלילית ושיטת ההונאה
בין השנים 2016 ל-2019 ניהל פילבריק רשת מורכבת של הונאות פיננסיות. שיטתו המרכזית הייתה מכירת מניות בעלות על יצירת אמנות אחת למספר רב של משקיעים במקביל, מבלי שיידעו זה על זה. במקרים רבים, סך הבעלות שמכר על יצירה מסוימת עלה על 100% משווייה.

יצירות האמנות ששימשו בבסיס ההונאה כללו עבודות של אמנים בולטים כגון ז'אן-מישל בסקיה, רודולף סטינגל, כריסטופר וול ויאיואי קוסאמה. כדי לתחזק את ההונאה, פילבריק נקט בשיטות הכוללות זיוף חתימות על חוזי מכירה, המצאת זהויות של קונים פיקטיביים והצגת הערכות שווי מנופחות כדי לקבל הלוואות במרמה.

## מאבקים משפטיים ותביעות אזרחיות
קריסת המערך הפיננסי בסוף 2019 הובילה לגל תביעות אזרחיות במוקדי אמנות מרכזיים:
* **פרשת בסקיה (Humidity):** תביעה סביב הציור "Humidity" חשפה כי פילבריק מכר בעלות כפולה על היצירה לגופים שונים, מה שהוביל להליך משפטי מורכב לקביעת הבעלות החוקית.
* **התביעה נגד ג'יי ג'ופלינג:** חברת Fine Art Partners הגישה תביעה שכללה טענות כי קשריו של פילבריק עם דמויות מפתח העניקו לו חזות של אמינות שאפשרה את קיום ההונאה. התביעה הסתיימה לבסוף בפשרה.

## מעצר, משפט ומאסר
באוקטובר 2019 נמלט פילבריק מארצות הברית. ביוני 2020 נעצר על ידי ה-FBI באי ונואטו שבדרום האוקיינוס השקט, שם חי תחת זהות בדויה.

בנובמבר 2021 הודה פילבריק בסעיף של הונאת העברות (Wire Fraud). במאי 2022 גזר עליו בית המשפט הפדרלי בניו יורק שבע שנות מאסר וחילוט רכוש בסך 86.7 מיליון דולר. בינואר 2024 שוחרר מהכלא למעצר בית תחת פיקוח.

## ייצוג בתרבות
פרשת פילבריק סוקרה בהרחבה במדיה כסמל לחוסר השקיפות בשוק האמנות. בשנת 2024 פרסם שותפו לשעבר, אורלנדו ויטפילד, את הספר **"All That Glitters"**, המתאר את עלייתו ונפילתו. הפרשה סוקרה גם בתחקירים ב-Vanity Fair וב-BBC.

## ראו גם
* הונאת פונזי
* הלבנת הון
* הונאת האמנות הגדולה

## קישורים חיצוניים
* 

## הערות שוליים

קטגוריה:אמריקאים ילידי קונטיקט
קטגוריה:מורשעים בדין בארצות הברית
קטגוריה:סוחרי אמנות
קטגוריה:אמריקאים שנולדו ב-1987
העבריים מאפריקה

**העבריים מאפריקה** היא להקה ומקהלה מוזיקלית ישראלית הפועלת בתחומי מוזיקת הסול, הגוספל והמוזיקה האפרו־אמריקאית. חברי הלהקה הם זמרים ונגנים המשתייכים לקהילת **[[העבריים מדימונה]]** בישראל, שמרכזה בדימונה.

הלהקה פועלת בהרכבים משתנים ומופיעה באירועים ציבוריים, מופעי תרבות, פסטיבלים ואירועים פרטיים בישראל.

## רקע
קהילת העבריים בישראל מורכבת מאפרו־אמריקאים שהיגרו לישראל החל משנות ה־60 של המאה ה־20, מתוך תפיסה רוחנית ותרבותית הרואה עצמם כחלק מהעם העברי. חברי הלהקה אינם גוף רשמי של הקהילה, אלא מוזיקאים מתוכה, המופיעים במסגרת להקה מוזיקלית עצמאית.

## סגנון מוזיקלי
המוזיקה של העבריים מאפריקה נשענת על מסורות של גוספל, סול, R&B ומוזיקה אפרו־אמריקאית קלאסית, בשילוב הרמוניות קוליות עשירות, שירה מקהלתית ומסרים רוחניים וחברתיים. חלק מן היצירות עוסקות בנושאים של שלום, אמונה, זהות ושייכות.

## פעילות והופעות
הלהקה מופיעה בהרכבים מגוונים הכוללים זמרים, נגנים ולעיתים גם רקדנים. פעילותה כוללת הופעות באירועי תרבות, טקסים רשמיים, פסטיבלים ואירועים פרטיים, וכן שיתופי פעולה עם אמנים ומפיקים ישראלים.

הניהול והייצוג של ההרכבים נעשים במסגרת הפקה מוזיקלית ישראלית.

## אלבומים
* *Prince of Peace*
* *What a Gift*
* *השיבה הביתה*
* Velvet Shadows 

## קישורים חיצוניים
* האתר הרשמי של העבריים מאפריקה
* העבריים מאפריקה – Spotify

קטגוריה:להקות ישראליות
קטגוריה:העבריים השחורים
מרדכי פינברג

**מרדכי מרכוס פינברג** (באנגלית: **Mordecai Marcus Finberg**) היה שחקן טניס שולחן יהודי-לטבי-ישראלי וכן שחקן טניס. אלוף המכביה השנייה (1935) ו-4 פעמים ברציפות אלוף לטביה (1927–1930) בטניס שולחן ביחידים. אלוף המכביה השלישית (1950) בטניס שולחן בזוגות גברים. בשיאו דורג במקום עשירי בעולם.

## ביוגרפיה
פינברג נולד וגדל בריגה.

באליפות העולם שנערכה בסטוקהולם, שוודיה בשנת 1928 סיים בטורניר הקבוצתי במקום רביעי ביחד עם ארנולדס אושינס והאחים היהודים אייזקס רוזנטל ואברהמס רוזנטל.

באליפות העולם שנערכה בבודפשט, הונגריה בשנת 1929 סיים בטורניר הקבוצתי במקום רביעי. נוסף לכך, הוא הגיע לשלב שמינית הגמר בטורניר לזוגות גברים ביחד עם אייזקס רוזנטל שבו הפסידו לאדריאן היידון ופרנק ברלס מאנגליה. באותה שנה באליפות גרמניה הפתוחה הוא זכה בתואר בזוגות גברים ביחד עם ארנולדס אושינס.

באליפות העולם שנערכה בברלין, גרמניה בשנת 1930 סיים בטורניר הקבוצתי במקום חמישי.

באליפות העולם שנערכה בבודפשט, בשנת 1931 סיים בטורניר הקבוצתי במקום שישי. נוסף לכך, הוא הגיע לשלב שמינית הגמר בטורניר לזוגות גברים ביחד עם ארנולדס אושינס שבו הפסידו לאלופי העולם מיקלוש סבדוש וויקטור ברנה יהודים מהונגריה שזכו בזהב.

באליפות העולם שנערכה בפראג, צ'כוסלובקיה בשנת 1932 סיים בטורניר הקבוצתי במקום רביעי.

באליפות העולם שנערכה בבאדן, אוסטריה בינואר 1933 סיים בטורניר הקבוצתי במקום חמישי. נוסף לכך, הוא הגיע לשלב שמינית הגמר בטורניר לזוגות גברים ביחד עם סצ'אצוב שבו הפסידו ב-5 מערכות ללאיוש דוויד וסטיבן קלן יהודים מהונגריה שזכו בכסף. באותה שנה באליפות גרמניה הפתוחה הוא זכה בתואר ליחידים.

באליפות העולם שנערכה בפריז, צרפת בדצמבר 1933 סיים בטורניר הקבוצתי במקום שישי. נוסף לכך, הוא הגיע לשלב רבע הגמר בטורניר לזוגות גברים ביחד עם ארנולדס אושינס שבו הפסידו לבלה ניטראי ואישטוון בורוש יהודים מהונגריה.

באליפות העולם שנערכה בלונדון, אנגליה בשנת 1935 סיים בטורניר הקבוצתי במקום שביעי. באליפות זו זכה לנצח בטורניר הקבוצתי בשלב הבתים את ויקטור ברנה הגדול, שזכה באותה אליפות ב-4 מדליות זהב האפשריות, לעיני 14,000 צופים באצטדיון ומבלי.
### אלוף המכביה השנייה ביחידים
במשחקי המכביה השנייה שנערכו בתל אביב באפריל אותה שנה הוא זכה בשתי מדליות, זהב וכסף. מדליית זהב בטורניר יחידים לפני בן ארצו זלמן רודין ומדליית כסף בטורניר הקבוצתי.

בסיום המכביה נישאר להתגורר בארץ ישראל.

באליפות ארץ ישראל הראשונה שנערכה בשנת 1937 הפסיד במשחה הגמר לשמחה פינקלשטיין שעלה מפולין.

באליפות העולם שנערכה בבודפשט בשנת 1950 סיים בטורניר הקבוצתי במקום שביעי ביחד עם שמחה פינקלשטיין, יצחק רוזן, סולומון ושטיינהרץ.

### אלוף המכביה השלישית בזוגות
במשחקי המכביה השלישית שנערכו בתל אביב באוקטובר אותה שנה הוא זכה בשתי מדליות, זהב וכסף. מדליית זהב בטורניר זוגות גברים ביחד עם צבי קראוס ומדליית כסף בטורניר הקבוצתי.

באליפות העולם שנערכה בווינה בשנת 1951 סיים בטורניר הקבוצתי במקום 19 ביחד עם שמחה פינקלשטיין, צבי קראוס ואוטו פפרבאום.

במשחקי אסיה שנערכו בטוקיו 1958 הוא זכה לשאת את דגל המדינה בטקס הסיום.

### שחקן טניס למסטרס
במשך שנים רבות שיחק טניס למבוגרים וזכה בתוארי אליפות ישראל רבים.

## קישורים חיצוניים
* רוני רחמני, מלמיליאן - גדל ספורטאי העיר בכל הזמנים, כל העיר (ירושלים)⁩, 1 במאי 1987
* מאיר רבינוביץ, עוד לא מאוחר לווימבלדון, כל העיר (ירושלים)⁩, 3 ביולי 1987
* Galda teniss Latvijā 1922–1944 2025-10-07 

## הערות שוליים

קטגוריה:ספורטאים לטבים
קטגוריה:יהודים לטבים
קטגוריה:שחקני טניס שולחן יהודים
משפטו של טראיאנוס

**משפטו של טראיאנוס** הוא ציור שמן על בד משנת 1840 מאת אז'ן דלקרואה. היצירה שייכת לתחום הציור ההיסטורי ונוצרה ברבע השני של המאה ה-19. היא מתארת סצנה היסטורית ובה הקיסר הרומי טראיאנוס, המוקף קהל, דן בבקשתה של אלמנה לצד גופת בנה, בנוכחות חיילים, סוסים ודגלים.

## מקור ספרותי ונושא היצירה
נושא הציור נלקח מן הקומדיה האלוהית של דנטה אליגיירי, שיר עשירי של "כור המצרף". האפיזודה מתארת את טראיאנוס כשליט מופת של צדק: בעת יציאתו למסע מלחמה הוא נעצר בידי אלמנה הדורשת משפט צדק על מות בנה, והוא נענה לבקשתה ומעכב את יציאתו. דלקרואה צירף להצגת היצירה קטע ארוך מן הפואמה בתרגום צרפתי מאת אנטואן דשאן.

## תולדות היצירה והצגתה
הציור הוצג בסלון של פריז בשנת 1840, ולאחר מכן הוצג שוב ברטרוספקטיבה לעבודותיו של דלקרואה בתערוכה העולמית של פריז בשנת 1855 הביקורת הייתה חלוקה, אך שארל בודלר ותאופיל גוטייה ציינו את היצירה לשבח במיוחד. היצירה נרכשה מיד בידי המדינה.

## קישורים חיצוניים

## הערות שוליים

קטגוריה:ציורי היסטוריה
קטגוריה:אז'ן דלקרואה
קטגוריה:ציורי שמן
קטגוריה:ציורים מהמאה ה-19
קטגוריה:סוסים באמנות
בית הכנסת הישן של בולון-ביאנקור

**בית הכנסת הישן של בולון-ביאנקור** (בצרפתית: **Synagogue de Boulogne-Billancourt**) הוא בית כנסת שנבנה בעיר בולון-ביאנקור בתחילת המאה ה-20. רוב עלויות בניית בית הכנסת כמו גם השטח עליו הוא הוקם נתרמו על ידי הברון אדמונד ג'יימס דה רוטשילד שגר בשכנות לבית הכנסת.

בית הכנסת פעיל כיום ומשרת את הקהילה היהודית בעיר.

## ההיסטוריה של בית הכנסת
החל מ-1864 הוקצה ליהודי בולון-ביאנקור (אז עוד בשמה הקודם בולון-סור-מר) חדר תפילה בעיר. ב-1877 הוקמה באופן רשמי הקהילה היהודית שהחלה באיסוף כספים להקמת בית כנסת אך לא הצליחה לאסוף מספיק.

ב-1910 התכנסה "אגודת הקהילות היהודיות של פריז" (Association cultuelle israélite de Paris), בראשות הברון אדמונד ג'יימס דה רוטשילד, והחליטה על בניית בית כנסת בבולון-ביאנקור. המימון העיקרי לפרויקט זה בא מכיסיו של רוטשילד שגם תרם את המגרש עליו הוקם בית הכנסת (שהיה לפני כן חלק מהפארק של אחוזתו ).

תכנון המבנה נמסר לארכיטקט היהודי עמנואל פונטרימולי  שסבו היה רב והוא עצמו זכה ב-1890 בפרס רומא על עיצוב אנדרטה להנצחת ז'אן דארק.

בניית בית הכנסת הושלמה ב-1911 והוא נבנה בצפון מערב העיר, לייד יער בולון. ב-21 בספטמבר 1912 נחנך בית הכנסת בנוכחותם של הרב הראשי של צרפת, אלפרד לוי, והרב של פריז, ז'אק-אנרי דרייפוס.

בתקופת מלחמת העולם השנייה ומשטר וישי הפכו הגרמנים את בית הכנסת לאורווה. לאחר המלחמה הוא שוקם וחזר לתפקידו הקודם.

ב-1986 הוגדר המבנה כאתר מורשת צרפתית .

במאה ה-21 הוקם מרכז קהילתי חדש ליהודי העיר ששטחו כ-1,400 מ"ר הכולל בית כנסת ושירותי קהילה נוספים. על אף זאת ממשיך בית הכנסת הישן לפעול.

## מבנה בית הכנסת
בית הכנסת נבנה בסגנון נאו-ביזנטי שהיה פופולרי באותה תקופה. בראש בית הכנסת נבנתה כיפה אוקטגונלית נמוכה. בית הכנסת נבנה בצניעות מתוך רצון להשתלב בסביבתו.

חלקו הפנימי של בית הכנסת כולל אולם מרכזי ועזרת נשים והוא קושט על ידי הצייר גוסטב לואי ז'ולמה . גרם מדרגות פנימי מוליך מקומת הקרקע לעזרת הנשים.

ארון הקודש ממוקם מול הכניסה ופונה מזרחה. שני החלונות מעל הארון מסמלים את לוחות הברית, המתוארים בצורה מסוגננת גם על כותרות העמודים.

מתחת לכיפה נמצא גג מסבך פתוח, קורות העץ שלו מעוטרות במוטיבים גאומטריים וציורים של גפנים שלובות. על המעקות עוטרו כתובות עבריות ובראשן תפילת "שמע ישראל".

## לקריאה נוספת

* Dominique Jarrassé: Guide du Patrimoine Juif Parisien. Parigramme, Paris 2003, , S. 93–95.
* Georges Poisson (Hrsg.): Dictionnaire des Monuments d'Île de France. Hervas, Paris 2001, , S. 135 u. 137


## קישורים חיצוניים

* 
* 
* 
* בית הכנסת בבולון-ביאנקור, באתר "משרד התרבות של צרפת" 
* בית הכנסת בבולון-ביאנקור, באתר exploreparis.com 
* בית הכנסת בבולון-ביאנקור, באתר jguideeurope.org 
* בית הכנסת בבולון-ביאנקור, באתר fr.aroundus.com 
* בית הכנסת בבולון-ביאנקור, באתר alloj.com 
* ציון 100 שנה לבנייתו של בית הכנסת בבולון-ביאנקור, באתר הקהילה היהודית של העיר , 2011

## ביאורים

## הערות שוליים

קטגוריה:או-דה-סן
קטגוריה:איל-דה-פראנס: מבנים
בולון-ביאנקור
בזיקבי

**בּזִיקֶבִּי** (בגאורגית: **ბზიკები**, מילולית: **[[צרעה|צרעות]]**) היא להקת פופ גאורגית שהוקמה בשנת 2008. הלהקה זכתה באירוויזיון הילדים 2008 עם השיר "בזז..". הלהקה נבחרה לייצג את גאורגיה באירוויזיון 2026 עם השיר "On Replay".

## היסטוריה
הלהקה מורכבת מ**גיורגי שִׁיוֹלַאשׁווִילִי** (בגאורגית: **გიორგი შიოლაშვილი**; נולד ב-7 במרץ 1998), **מָרִיָם קִיקוּאשׁווִילִי** (בגאורגית: **მარიამ კიკუაშვილი**; נולדה ב-22 בינואר 1998) ו**מָרִיָם תַאתוּלַאשׁווִילִי** (בגאורגית: **მარიამ თათულაშვილი**; נולדה ב-5 באפריל 1998).

### אירוויזיון הילדים 2008
הלהקה זכתה באירוויזיון הילדים 2008 שנערך ב-22 בנובמבר 2008 בלימסול שבקפריסין עם שירה "בז...". במהלך הופעתם, לבשו חברי הלהקה תלבושות עם פסים שחורים וצהובים הדומים לדבורים, ושרו בשפה מומצאת. הם זכו בתחרות עם סך של 154 נקודות.

### אירוויזיון 2026
בחודש ינואר 2026 הוכרזה הלהקה כנציגת גאורגיה באירוויזיון 2026. הלהקה צפויה להשתתף בחצי הגמר הראשון של התחרות, שייערך ב-12 במאי 2026 בווינה שבאוסטריה.

## קישורים חיצוניים

## הערות שוליים

קטגוריה:להקות שהוקמו בשנת 2008
קטגוריה:להקות פופ
קטגוריה:להקות גאורגיות
קטגוריה:משתתפי אירוויזיון 2026
קטגוריה:נציגי גאורגיה באירוויזיון
קטגוריה:זוכי אירוויזיון הילדים